Public procurement notice: Contract Notice
Published: 2016-07-30
Buyer: Finansministeriet, den centrale finans- og kontraktafdeling (CFCD)
Country: MK
Contract type: Services
Procedure: Restricted procedure
CPV classification: 71520000: Construction supervision services
Submission deadline: 2016-09-01
EU fund: ESF

Technical requirements: MK-Skopje: Ipa — Tilsyn med anlæggelse af vejafsnit mellem Gradsko og Drenovo-udfletningen som en del af vejkorridor X-d
Bemærk, at tildelingen af kontrakten sker på betingelse af forudgående indgåelse af en finansieringsaftale, som ikke ændrer delene i udbudsproceduren. (Dette vil eksempelvis være tilfældet, hvis det oprindeligt fastsatte budget er anderledes, eller hvis tidsrammen for, arten af eller betingelsen for gennemførelsen er ændret). Hvis ovenstående betingelse ikke opfyldes, vil den ordregivende myndighed enten opgive udbuddet eller annullere tildelingsproceduren, uden at ansøgere eller tilbudsgivere er berettigede til at kræve nogen form for kompensation.
Instrumentet til førtiltrædelsesbistand II (Ipa II) — operationelt sektorprogram for transport 2014-2020.
Kommissionens gennemførelsesafgørelse af 17.12.2014 om vedtagelse af et flerårigt handlingsprogram for den tidligere jugoslaviske republik Makedonien om miljø- og klimatiltag og transport for årene 2014-2016 (C(2014) 9850 final).
Formålet med denne kontrakt er tilsyn med anlæggelsen af en ny motortrafikvej fra Gradsko til Drenovo-udfletningen som en del af vejkorridor X-d. Den faktiske længde af dette afsnit er 15,5 km.
Konsulenten skal sikre, at tjenesterne i forbindelse med tilsyn er i overensstemmelse med alle krav til kvalitetskontrol, kvantitetskontrol, tilsyn med arbejdets udvikling, analyser af udgifter, implementering af miljømæssige kriterier samt arbejde med administrative spørgsmål under bygge- og anlægsarbejderne og mangelansvarsperioden.
Kontrakten for arbejder skal ske i overensstemmelse med FIDIC-kontraktvilkår (»rød bog« — første udgave 1999, kontraktvilkår). Bygge- og anlægskontrakten vil omfatte aktiviteter vedrørende: anlæggelse af ny kørebane med en længde på 15,5 km, anlæggelse af 5 broer/viadukter med længder fra 70 til 200 m, 2 udfletninger, 4 underføringer, 4 overføringer, flere stenkister og rørunderføringer, omkørsel og overskæringer af lokale veje, afvanding, opstilling af vejskilte og vejafmærkninger samt gennemførelse af miljømæssige afbødningsforanstaltninger.
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering, op til det anslåede beløb på cirka 5 000 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.